ddrg/super_eurlex huggingface dataset:
(6)

Slovākijas Republika 2013. gada 16. augusta vēstulē (7) informēja Komisiju par to, ka divas iekārtas no VPP ir svītrotas. Attiecībā uz iekārtu “U.S. Steel Košice, s.r.o., boilers K1-K5” Slovākijas Republika paskaidroja, ka vairākus gadus iekārtas daļai tika piemērots atbrīvojums saskaņā ar Direktīvas 2001/80/EK 4. panta 4. punktu, bet ka šī daļa 2010. gada tikusi pārbūvēta. Slovākijas Republika apgalvoja, ka šo iekārtu tāpēc varētu iekļaut VPP. Slovākijas Republika iesniedza arī vairākas koriģētas emisiju robežvērtības, bet par divām iekārtām aizvien netika iesniegts pamatojums par to, kāpēc izmantotas attiecīgās emisiju robežvērtības.
1)

lēmuma 8. pantu aizstāj ar šādu: “8. pants Bilances novērtēšanas noteikumi 1. Bilances novērtēšanā lieto pašreizējos tirgus kursus un cenas, ja vien I pielikumā nav noteikts citādi. 2. Zelta, ārvalstu valūtas instrumentu, vērtspapīru, kas netiek klasificēti, kā tādi, kas tiek turēti līdz termiņa beigām, un netirgojami vērtspapīri, un finanšu instrumentu (bilances un ārpusbilances) pārvērtēšanu veic gada beigās pēc vidējā tirgus kursa un cenām. 3. Attiecībā uz zeltu nenorāda cenas atšķirību no cenas pēc valūtas pārvērtēšanas, bet uzrāda zelta cenas pārvērtēšanas atšķirību, pamatojoties uz tādu cenu euro par noteiktu zelta svara vienību, kas atvasināta no EUR/USD maiņas likmes ceturkšņa pārvērtēšanas datumā. Ārvalstu valūtas pārvērtē vienu pēc otras, ietverot ārpus bilances un bilancē atspoguļotus darījumus. Šī panta nolūkiem SDR turējumus, t. sk. iezīmētus atsevišķus ārvalstu valūtas turējumus, kas ir SDR groza pamatā, uzskata par vienu turējumu. Vērtspapīrus pārvērtē kodu līmenī, t. i., pēc ISIN numura/veida, turklāt nenodalot iespējas vērtspapīrus novērtēšanai. Vērtspapīrus, kas tiek turēti monetārās politikas mērķiem, vai vērtspapīrus, kas iekļauti posteņos “Pārējie finanšu aktīvi” vai “Dažādi”, uzskata par atsevišķiem turējumiem. 4. Vērtspapīrus, ko klasificē kā tādus, kas tiek turēti līdz termiņa beigām, uzskata par atsevišķiem turējumiem, novērtē pēc amortizētajām izmaksām un uz tiem attiecina cenas samazinājumu. Tāpat rīkojas ar netirgojamiem vērtspapīriem un vērtspapīriem, kas tiek turēti monetārās politikas mērķiem, ko novērtē pēc amortizētajām izmaksām. Vērtspapīrus, ko klasificē kā tādus, kas tiek turēti līdz termiņa beigām, pirms termiņa iestāšanās var pārdot kādā no šādiem gadījumiem: a) pārdotais daudzums netiek uzskatīts par nozīmīgu salīdzinājumā ar līdz termiņa beigām turēto vērtspapīru portfeļa kopējo apjomu; b) vērtspapīri tiek pārdoti mēnesī, kurā iestājas to termiņš; c) ārkārtas gadījumos, piemēram, emitenta kredītspējas ievērojama pasliktināšanās.” ;
LV Eiropas Savienības Oficiālais Vēstnesis C 420/6

PADOMES LĒMUMS

(2014. gada 18. novembris),

ar ko ieceļ Eiropas Darba drošības un veselības aizsardzības aģentūras valdes locekli un locekļa aizstājēju no Latvijas

2014/C 420/05

EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Padomes Regulu (EK) Nr. 2062/94 (1994. gada 18. jūlijs), ar ko izveido Eiropas Aģentūru drošībai un veselības aizsardzībai darbā (1), un jo īpaši tās 8. pantu,

ņemot vērā kandidātu sarakstus, ko Padomei iesniegušas dalībvalstu valdības un darba ņēmēju un darba devēju organizācijas,

ņemot vērā Darba drošības un veselības aizsardzības padomdevējas komitejas locekļu un locekļu aizstājēju sarakstus,

tā kā:

(1) Padome ar 2013. gada 2. decembra (2) un 2014. gada 12. jūnija (3) lēmumiem iecēla Eiropas Darba drošības un veselības aizsardzības aģentūras valdes locekļus un locekļu aizstājējus uz laikposmu, kas beidzas 2016. gada 7. novembrī.

(2) Darba devēju organizācija BUSINESSEUROPE ir iesniegusi kandidatūras divām brīvajām amata vietām,

IR PIEŅĒMUSI ŠO LĒMUMU.

1. pants

Par Eiropas Darba drošības un veselības aizsardzības aģentūras valdes locekli un locekļa aizstājēju uz laikposmu, kas beidzas 2016. gada 7. novembrī, tiek ieceltas turpmāk norādītās personas.

III. DARBA DEVĒJU ORGANIZĀCIJU PĀRSTĀVJI

Valsts Loceklis Locekļa aizstājējs Latvija Aleksandrs GRIGORJEVA kungs Andris POMMERA kungs

2. pants

Vēl neizvirzītos locekļus un locekļu aizstājējus Padome iecels vēlāk.

3. pants

Šis lēmums stājas spēkā tā pieņemšanas dienā.

Briselē, 2014. gada 18. novembrī Padomes vārdā – priekšsēdētājs S. GOZI

(1) OV L 216, 20.8.1994., 1. lpp.

(2) Padomes Lēmums (2013. gada 2. decembris), ar ko ieceļ Eiropas Darba drošības un veselības aizsardzības aģentūras valdes locekļus un locekļu aizstājējus (OV C 360, 10.12.2013., 8. lpp.).

(3) Padomes Lēmums (2014. gada 12. jūnijs), ar ko ieceļ Eiropas Darba drošības un veselības aizsardzības aģentūras valdes locekļus un viņu vietniekus no Lietuvas un Maltas (OV C 182, 14.6.2014., 14. lpp.); Padomes Lēmums (2014. gada 12. jūnijs), ar ko ieceļ Eiropas Darba drošības un veselības aizsardzības aģentūras valdes locekļus un locekļu aizstājējus no Francijas (OV C 186, 18.6.2014., 5. lpp.).
KOMISIJAS ĪSTENOŠANAS LĒMUMS

(2014. gada 26. novembris),

ar kuru groza Lēmumu 2005/819/EK, Euratom, ar ko Lietuvas Republikai atļauj izmantot noteiktas aptuvenas aplēses PVN pašu resursu bāzes aprēķinam

(izziņots ar dokumenta numuru C(2014) 8927)

(Autentisks ir tikai teksts lietuviešu valodā)

(2014/846/ES, Euratom)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Atomenerģijas kopienas dibināšanas līgumu,

ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,

apspriedusies ar Padomdevēju komiteju pašu resursu jautājumos,

tā kā:

Saskaņā ar Padomes Direktīvas 2006/112/EK (2) 385. pantu Lietuva var – saskaņā ar nosacījumiem, kas šajā dalībvalstī bija spēkā tās pievienošanās dienā, – turpināt atbrīvot no nodokļa darījumus, kas minēti šīs direktīvas X pielikuma B daļas 10. punktā, kamēr tādu pašu atbrīvojumu no nodokļa piemēro jebkurā dalībvalstī, kas bija Kopienas dalībvalsts 2004. gada 30. aprīlī; šie darījumi ir jāņem vērā, nosakot PVN pašu resursu bāzi.

Lietuva 2014. gada 29. aprīļa atbildē uz Komisijas 2014. gada 14. februāra vēstuli attiecībā uz PVN pašu resursu pārbaužu vienkāršošanu (3) lūdza Komisijas atļauju izmantot starpbāzes fiksētus procentuālos apjomus PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 10. punktā, no 2014. līdz 2020. finanšu gadam. Lietuva ir pierādījusi, ka vēsturiskie procentuālie apjomi laika gaitā ir saglabājušies stabili. Lietuvai tāpēc būtu jāatļauj aprēķināt PVN pašu resursu bāzi, izmantojot fiksētu procentuālo apjomu saskaņā ar Komisijas nosūtīto vēstuli.

IR PIEŅĒMUSI ŠO LĒMUMU.

1. pants

Lēmumā 2005/819/EK, Euratom iekļauj šādu 1.a pantu:

“1.a pants

Atkāpjoties no šā lēmuma 1. panta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Lietuvai ir atļauts izmantot 0,10 % no starpbāzes attiecībā uz darījumiem, kas minēti Padomes Direktīvas 2006/112/EK (5) X pielikuma B daļas 10. punktā (pasažieru transports).
1)

lēmuma 1. panta 1. punktu aizstāj ar šādu: “1. Dalībvalstis veic pasākumus, kas vajadzīgi, lai liegtu ieceļot to teritorijā vai šķērsot to: a) fiziskām personas, kuras ir atbildīgas par tādām darbībām vai politiku vai aktīvi atbalsta vai īsteno tādas darbības vai politiku, ar ko tiek grauta vai apdraudēta Ukrainas teritoriālā integritāte, suverenitāte un neatkarība vai stabilitāte vai drošība Ukrainā vai ar ko tiek kavēts starptautisko organizāciju darbs Ukrainā, un ar tām saistītām fiziskām personām; b) fiziskām personām, kuras aktīvi sniedz materiālu vai finansiālu atbalstu Krievijas lēmumu pieņēmējiem, kas ir atbildīgi par Krimas aneksiju vai Ukrainas austrumdaļas destabilizāciju, vai kuras gūst labumu no tiem; vai c) fiziskām personām, kuras veic darījumus ar separātistu grupām Ukrainas Donbasa reģionā, kā uzskaitīts pielikumā.” ;
1)

lēmuma 3. pantu aizstāj ar šādiem: “3. pants Kartupeļu bumbuļu pārvietošana Savienībā 1. Kartupeļu bumbuļus, kuru izcelsme ir Savienības norobežotajās teritorijās, kas izveidotas saskaņā ar 5. pantu, un kuri iepakoti šajās teritorijās vai 3.b pantā minētajās pakotavās, Savienībā pārvietot var tikai tad, ja tie atbilst I pielikuma 2. iedaļas 1. punkta nosacījumiem. Kartupeļu bumbuļus, kuru izcelsme ir norobežotā teritorijā, no šīs norobežotās teritorijas uz 3.b panta prasībām atbilstošu šīs norobežotās teritorijas tuvumā esošu pakotavu pārvietot var ar noteikumu, ka ir izpildīti I pielikuma 2. iedaļas 2. punkta nosacījumi. Kartupeļu bumbuļus drīkst glabāt minētajā pakotavā. Otrajā daļā minētajā situācijā atbildīgā oficiālā iestāde rīkojas šādi: a) intensīvi veic monitoringu minēto organismu klātbūtnes noteikšanai, attiecīgi pārbaudot kartupeļu augus un attiecīgā gadījumā citus saimniekaugus, arī laukus, kur šie augi aug, vismaz 100 m rādiusā no pakotavas; b) veic pasākumus, kuros informē sabiedrību par draudiem, ko rada minētie organismi, un par pasākumiem, kuri pieņemti, lai novērstu to ievešanu Savienībā un izplatīšanos tās teritorijā pakotavas tuvumā. 2. Kartupeļu bumbuļus, ko saskaņā ar 2. pantu ieved no trešām valstīm, par kurām zināms, ka tajās sastopams viens vai vairāki minētie organismi, Savienībā pārvietot var tikai tad, ja tie atbilst I pielikuma 2. iedaļas 3. punkta nosacījumiem. 3.a pants Prasības attiecībā uz transportlīdzekļiem, pakošanu, mehānismiem un augsnes atkritumiem 1. Dalībvalstis gādā, ka, pirms sāk pildīt I pielikuma 2. iedaļas 1. punkta b) apakšpunktu, visi transportlīdzekļi un iepakojums, kas izmantoti, lai pārvadātu kartupeļu bumbuļus, kuru izcelsme ir norobežotā teritorijā, tiktu dezinficēti un atbilstīgi tīrīti šādos gadījumos: a) pirms tos pārvieto ārpus norobežotās teritorijas; un b) pirms tos izved no pakotavas, kā minēts 3. panta 1. punkta otrajā daļā. 2. Dalībvalstis gādā, ka mehānismi, kas 3. panta 1. punkta otrajā daļā minētajā pakotavā izmantoti darbībām ar 1. punktā minētajiem kartupeļu bumbuļiem, tiktu atbilstīgi dezinficēti un tīrīti pēc katras lietošanas. 3. Dalībvalstis gādā, ka augsnes atkritumus vai citus atkritumus, kas radušies, pildot 3. panta 1. punkta un šā panta 1. un 2. punkta prasības, likvidētu tā, lai minētie organismi nevar ieviesties vai izplatīties ārpus norobežotas teritorijas. 3.b pants Prasības attiecībā uz pakotavām, kas atrodas ārpus attiecīgajām norobežotajām teritorijām Pakotavas, kas atrodas ārpus attiecīgajām norobežotajām teritorijām un kur notiek 3. panta 1. punkta otrajā daļā minētās darbības ar kartupeļu bumbuļiem, kuru izcelsme ir šajās norobežotajās teritorijās, pilda šādas prasības: a) atbildīgā oficiālā iestāde tām devusi atļauju pakot kartupeļu bumbuļus, kuru izcelsme ir norobežotajā teritorijā; un b) no brīža, kad kartupeļu bumbuļi atvesti minētajā pakotavā, tās gadu glabā dokumentāciju par kartupeļu bumbuļiem, ar kuriem veiktas darbības un kuru izcelsme ir norobežotajās teritorijās.” ;
7.

Yuriy Valentinovich KOVALCHUK Юрий Валентинович Ковальчук

Dzimis 25.7.1951. Leningrad (St Petersburg)

Kovalchuk kungs ir prezidenta Putina ilggadējs paziņa. Viņš ir viens no dibinātājiem t.s. Ozero Dacha kooperatīvā, kas apvieno prezidentam Putinam pietuvinātu ietekmīgu personu grupu. Viņš gūst labumu no saiknēm ar Krievijas lēmumu pieņēmējiem. Viņš ir Bank Rossiya priekšsēdētājs un lielākais akciju turētājs; 2013. gadā viņam piederēja 38 % minētās bankas, ko uzskata par Krievijas Federācijas augstāko amatpersonu personīgo banku. Kopš Krimas nelikumīgās aneksijas Bank Rossiya ir atvērusi filiāles Krimā un Sevastopolē, tādējādi konsolidējot to integrāciju Krievijas Federācijā. Turklāt Bank Rossiya pieder nozīmīga daļa National Media Group, kas savukārt kontrolē televīzijas kanālus, kuri aktīvi atbalsta Krievijas valdības īstenoto Ukrainas destabilizācijas politiku.
(2)

No Ķīnas sniegtās informācijas izriet, ka augi, kas ir jaunāki par diviem gadiem un kas visā to dzīves ciklā ir audzēti audzēšanas vietā, kas ir noteikta kā brīva no minētā organisma, bet kura neatrodas no kaitēkļiem brīvā apgabalā, nerada nekādu papildu risku šā organisma ievešanai. Tādēļ ir lietderīgi atļaut importēt arī šādus augus.
(9)

Pakaišu kūtsmēslu slāpekļa daudzums laikposmā no 2008. līdz 2011. gadam bija 344 tūkstoši tonnu, kas ir nedaudz mazāk nekā laikposmā no 2004. līdz 2007. gadam. Slāpekļa minerālmēslu izmantojums laikposmā no 2008. līdz 2011. gadam ir samazinājies par aptuveni 18 % salīdzinājumā ar laikposmu no 2004. līdz 2007. gadam. Fosfora atlikums augsnē laikposmā no 2008. līdz 2011. gadam bija 16 tūkstoši tonnu, kas salīdzinājumā ar laikposmu no 2004. gada līdz 2007. gadam ir samazinājums par 51 %.
(1)

Komisijas Lēmumā 2007/777/EK (3) paredzēti noteikumi par importu Savienībā noteiktu gaļas produktu sūtījumiem, kas paredzēti lietošanai cilvēku uzturā, un apstrādātiem kuņģiem, pūšļiem un zarnām. Minētajā lēmumā ir iekļauts to trešo valstu un to daļu saraksts, no kurām šādu importu atļauj, un minētā lēmuma III pielikumā ir noteikts dzīvnieku veselības un sabiedrības veselības aizsardzības sertifikāta paraugs attiecībā uz šīm precēm, ko paredzēts ievest Savienībā no trešām valstīm.
(1)

Komisijas Īstenošanas lēmuma 2011/630/ES (2) I pielikumā ir iekļauts tādu trešo valstu vai to daļu saraksts, no kurām dalībvalstis atļauj importēt mājas liellopu spermu (turpmāk “spermu”). Minētā īstenošanas lēmuma II pielikuma 1. daļas A iedaļā ir iekļauts dzīvnieku veselības [veterinārā] sertifikāta paraugs tādas spermas importam Savienībā un tranzītam caur Savienību, kas nosūtīta no spermas savākšanas centra, kurā tā ir tikusi ievākta. Minētā lēmuma II pielikuma 1. daļas C iedaļā ir iekļauts dzīvnieku veselības sertifikāta paraugs tādas spermas importam Savienībā un tranzītam caur Savienību, kas nosūtīta no spermas uzglabāšanas centra.
6.9.

Vai kompetentā iestāde ir veikusi kādas verificēto emisiju ziņojumu pārbaudes? Jā/Nē Ja atbilde ir “jā”, turpmāk dotajās tabulās sniedziet informāciju par to, kādas pārbaudes tika veiktas attiecīgi par emisiju un tonnkilometru datiem. Tabula datiem, kas saistīti ar emisiju ziņojumiem Verificēto emisiju ziņojumu pārbaudes To emisiju ziņojumu īpatsvars, kuru pilnīgums un iekšējā konsekvence tika pārbaudīti % To emisiju ziņojumu īpatsvars, attiecībā uz kuriem tika pārbaudīta atbilstība monitoringa plānam % To emisiju ziņojumu īpatsvars, kuru dati tika salīdzināti ar citiem datiem. Trešajā slejā sniedziet informāciju par to, ar kādiem citiem datiem tika veikta salīdzināšana % To emisiju ziņojumu īpatsvars, kuriem tika veikta detalizēta analīze. Trešajā slejā sniedziet informāciju par kritērijiem, kas tika izmantoti, lai atlasītu emisiju ziņojumus, kuriem tika veikta detalizēta analīze (45) % To inspekciju skaits, kas veiktas gaisakuģu operatoriem To verificēto emisiju ziņojumu skaits, kas noraidīti sakarā ar neatbilstību Regulai (ES) Nr. 601/2012 To verificēto emisiju ziņojumu skaits, kas noraidīti citu iemeslu dēļ. Trešajā slejā norādiet emisiju ziņojumu noraidīšanas iemeslus Darbības, kas veiktas verificēto emisiju ziņojumu noraidīšanas dēļ Citas darbības, kas veiktas pēc verificēto emisiju ziņojumu pārbaudēm Tabula datiem, kas saistīti ar tonnkilometru ziņojumiem Tonnkilometru ziņojumu pārbaudes To tonnkilometru ziņojumu īpatsvars, kuru pilnīgums un iekšējā konsekvence tika pārbaudīti % To tonnkilometru ziņojumu īpatsvars, attiecībā uz kuriem tika pārbaudīta atbilstība monitoringa plānam % To tonnkilometru ziņojumu īpatsvars, kuru dati tika salīdzināti ar citiem datiem. Trešajā slejā sniedziet informāciju par to, ar kādiem citiem datiem tika veikta salīdzināšana % To tonnkilometru ziņojumu īpatsvars, kuriem tika veikta detalizēta analīze. Trešajā slejā sniedziet informāciju par kritērijiem, kas tika izmantoti, lai atlasītu tonnkilometru ziņojumus, kuriem tika veikta detalizēta analīze (46) % To inspekciju skaits, kas veiktas attiecībā uz gaisakuģu operatoriem To verificēto tonnkilometru ziņojumu skaits, kas noraidīti sakarā ar neatbilstību Regulai (ES) Nr. 601/2012 To verificēto tonnkilometru ziņojumu skaits, kas noraidīti citu iemeslu dēļ. Trešajā slejā norādiet tonnkilometru ziņojumu noraidīšanas iemeslus Darbības, kas veiktas pēc verificēto tonnkilometru ziņojumu pārbaudēm
—

Megan FEARON kundze, Member of the Legislative Assembly (MLA) of Northern Ireland,
(1)

Ar Komisijas Lēmumu 2010/221/ES (2) dažām dalībvalstīm ir atļauts piemērot laišanas tirgū un importa ierobežojumus sūtījumiem, kuros ir šādi dzīvnieki, lai nepieļautu konkrētu slimību ievešanu to teritorijā, ar noteikumu, ka tās ir pierādījušas, ka to teritorijā vai to teritorijas dažās norobežotajās zonās nav šādu slimību. Turklāt dalībvalstis, kurām ir apstiprināta izskaušanas programma, šādus ierobežojumus drīkst piemērot līdz 2013. gada 31. decembrim.
(11)

Komisija uzskata, ka šis atlikušais pieprasījums atbrīvot C un D klases kuģus, kuru garums nepārsniedz 24 metrus, no Direktīvas 2009/45/EK I pielikuma III/2.1. noteikuma par rezerves glābšanas plostu nodrošināšanu nav akceptējams. Apvienotā Karaliste nav pierādījusi, ka ierosinātie ar darbību saistītie nosacījumi nepazemina to kuģu drošības līmeni, kuri veic reisus vienīgi labvēlīgos laikapstākļos, pa dienu un vasarā. Turklāt Apvienotā Karaliste nav pierādījusi, ka nepietiekams glābšanas plostu skaits radīs nelielu risku, un ierosinātais ekvivalentais pasākums par peldierīču nodrošināšanu 20 % personu, kuras atrodas uz klāja, nav pieņemams, jo tas netieši norāda uz to, ka personas, kuras tās izmantos, atradīsies ūdenī. Dažās šā pasākuma aptvertajās zonās jūras ūdens temperatūra vasaras laikā var būt ļoti zema, dažos gadījumos sasniedzot 5 °C.
(6)

Lēmuma 2009/470/EK 4. panta 3. punkta pirmajā un otrajā ievilkumā paredzēti noteikumi par to, cik lielu procentuālo daļu no dalībvalsts izmaksām atļauts segt no Savienības finansiālā ieguldījuma.
4.

Gada iemaksas ir aprēķinātas, īstenojot šo statūtu 17. pantā izklāstītās procedūras, un tās atbilst šādiem noteikumiem: a) pirmā darbības gada dalības pamatmaksa ir EUR 20 000, un turpmākajos trijos gados to palielina par 3 %; b) Apvienotā Karaliste kā uzņēmēja valsts pirmos divus gadus maksās lielāku iemaksu, kuras apstiprinātais apmērs ir EUR 1 000 000, un pēc tam maksās sākotnēji galvoto summu – EUR 700 000 gadā, kas koriģēta atbilstīgi inflācijai; c) dalībnieku iemaksas, ar ko segt atlikušo summu, aprēķina, ņemot vērā to relatīvos IKP, pamatojoties uz Pasaules Bankas datiem par IKP 2009. gadā. Tas attiecas tikai uz tiem dalībniekiem, kam būtu jāveic iemaksa EUR 20 000 vai lielākā apmērā (noapaļota līdz tuvākajiem EUR 100); d) no otrā darbības gada katru gadu piemēro inflācijas likmi 3 % apmērā (salikto), izņemot Apvienotās Karalistes palielinātajām iemaksām par pirmajiem diviem darbības gadiem (tas nozīmē, ka visām valstīm, izņemot Apvienoto Karalisti, iemaksu apmēra pieaugums nedaudz pārsniedz 3 %); e) pašreiz Šveice un Norvēģija saskaņā ar saviem tiesību aktiem nevar pievienoties ERIC dalībnieku statusā. Abas valstis piedalīsies kā novērotāji un maksās šajā paskaidrojumā norādīto gada iemaksu.
(1)

Ar vēstuli, kas Komisijas Ģenerālsekretariātā reģistrēta 2013. gada 8. aprīlī, Itālija pieprasīja atļauju pasākumam, ar ko atkāpjas no Direktīvas 2006/112/EK 285. panta, lai turpinātu atbrīvot no pievienotās vērtības nodokļa (PVN) konkrētus nodokļa maksātājus, kuru gada apgrozījums ir mazāks par konkrētu robežvērtību, un palielināt minēto robežvērtību no EUR 30 000 līdz EUR 65 000. Ar minēto pasākumu attiecīgie nodokļa maksātāji būtu atbrīvoti no dažiem vai visiem pienākumiem attiecībā uz PVN, kuri minēti Direktīvas 2006/112/EK XI sadaļas 2.–6. nodaļā.
(4)

Komisija saskaņā ar Direktīvas 2006/42/EK 11. panta 3. punktu lūdza ražotāju Cabinplant A/S izteikt viedokli par šo pasākumu. Ražotājs atbildēja, ka TSF 350 modeļa gliemežtransportieri projektējis un ražojis piegādātājs un Cabinplant A/S to iegādājies, lai iekļautu integrētā sistēmā. Saskaņā ar ražotāja teikto, ja nākotnē tiks iegādāti šā modeļa gliemežtransportieri, tas nodrošinās, lai tie atbilstu Direktīvas 2006/42/EK prasībām.
(8)

Petrotub 1998. gadā noslēdza līgumu par komerckredītu no Vācijas attīstības bankas Kreditanstalt für Wiederaufbau (turpmāk “KfW”) DEM [30–50] (9) miljonu [EUR 15–25 miljonu] apmērā ar termiņu līdz 2011. gadam, lai iegādātos jaunu velmētavu no Mannesmann AG. KfW finansējuma pakete tās dažādajās daļās tika garantēta ar valsts garantijām, ko piešķīra Vācija un Austrija, kā arī ar bankas garantiju no Rumānijas bankas Banca Comercială Română (BCR). Pret Vācijas valsts garantiju Rumānijas valsts izsniedza pretgarantiju. Rumānijas pretgarantija sedza 85 % no kopējā KfW kredīta DEM 30–50 miljonu apmērā. Rumānija no Petrotub iekasēja vienreizēju maksu [3–7 %] apmērā.
(7)

Par 2014. gada prioritāšu sarakstu attiecībā uz gāzes tīkla noteikumiem sabiedriskajā apspriešanā tika saņemti šādi galvenie komentāri: a) vairums ieinteresēto personu pozitīvi uztver jaudas palielinājuma jautājuma iekļaušanu 2014. gada prioritāšu sarakstā un uzsver, ka par noteikumiem to izstrādes procesā detalizēti jāapspriežas ar ieinteresētajām personām un ka šiem noteikumiem jābūt saskaņā ar tīkla kodeksu par jaudas sadales mehānismiem. Vairākas ieinteresētās personas, tostarp ENTSO-G, norāda uz ciešo mijiedarbību starp noteikumiem par tarifiem un pakāpenisku jaudas palielinājumu, kā arī to, ka jāvelta uzmanība abu jomu savstarpējai atbilstībai; b) vairākas ieinteresētās personas, tostarp ENTSO-G, atbalsta ieceri 2014. gadā apzināt tirdzniecības noteikumu situāciju, lai noteiktu, vai ir nepieciešami saskaņoti Eiropas noteikumi par jaudas produktu un līgumu izstrādi attiecībā uz jaudas konstantumu, sadales ierobežojumiem un sekundārajiem tirgiem. Situācijas apzināšanā tiks ņemta vērā pieredze, kas gūta, īstenojot tīkla kodeksu par jaudas sadales mehānismiem un par balansēšanu, kā arī potenciālā ietekme, ko varētu radīt aizvien lielākā atjaunojamo energoresursu klātbūtne elektroenerģijas tirgos. Viena no ieinteresētajām personām ierosina sistemātiski analizēt atšķirības līgumu nosacījumos un pārvades sistēmu operatoru procesos katrā starpsavienojuma punktā. ENTSO-G aicina atzīt, ka jaudas un dažādu konstantuma līmeņu neatbilstība ir ieejas–izejas sistēmu izmantošanas nenovēršamas sekas. Viena no ieinteresētajām personām izteica stingrus iebildumus pret jaudas produktu un līgumu izstrādes lielāku harmonizāciju, jo tā neesot nepieciešama un novestu pie nepietiekama konstantas jaudas piedāvājuma un galu galā arī pie investīciju neefektivitātes. Tika arī norādīts, ka tirdzniecības noteikumiem nevajadzētu padarīt sarežģītāku Eiropas Parlamenta un Padomes Regulas (ES) Nr. 1227/2011 (5) par enerģijas vairumtirgus integritāti un pārredzamību īstenošanu; c) viena no ieinteresētajām personām aicina izstrādāt tīkla kodeksu par gāzes kvalitāti un tīkla kodeksu par etalonefektivitāti, tostarp tarifiem, lai sasniegtu mērķi – iekšējā tirgus izveidi – efektīvi un rezultatīvi, un ierosina vispirms uzdot ACER salīdzināt visus Eiropas pārvades sistēmu operatorus, kā arī visus to sniegtos pakalpojumus; d) viena no ieinteresētajām personām ierosina prioritāšu sarakstā paredzēt pamatnostādņu izstrādi vēsturisko līgumu problēmas risināšanai saskaņā ar Regulas (EK) Nr. 715/2009 23. panta 1. punktu.